વિશ્વભરમાં અત્‍યારે સ્‍ટેમસેલ દ્વારા વિવિધ રીતે સારવાર અંગે સંશોધનો ચાલી રહ્યા છે. આ થેરાપીમાં ડાયાબિટીસના દર્દીના પેટના અંદરની ચરબીમાંથી જ ઇન્‍સ્‍યુલીન બનાવતા સ્‍ટેમસેલ દ્વારા અસરકારક સારવાર આપીને દર્દીને દવાઓમાંથી મુકિત આપવામાં આવે છે. આ શોધની સિદ્ધિ દર્શાવતા રિસર્ચને તાજેતરમાં મિલાન શહેરમાં યોજાયેલી 12મી પરિષદમાં રજુ કરવામાં આવતા વિશ્વભરના સેલ સંશોધકો આશ્ચર્યચકિત થઇ ગયા હતા.